31/10/2019 | Administración LocalMunicipal
Ortigueira
Secretaría
Bases reguladoras do proceso selectivo para proveer unha praza de técnico/a de administración xeral (a1) mediante o sistema de oposición na quenda libre

Pola Xunta de Goberno Local na súa sesión do día 13 de setembro de 2019, adoptouse o seguinte acordo: “Primeiro.- Aprobar as bases reguladoras do proceso selectivo para proveer una praza de técnico/a de administración xeral (A1) mediante o sistema de oposición na quenda libre que se incorporan como ANEXO. Segundo.- Dar traslado deste acordo á Alcaldía aos efectos de que resolva convocar o proceso selectivo suxeito a estas bases. Terceiro.- Dar traslado deste acordo ao delegado de persoal do Concello. As presentes bases serán de aplicación as probas selectivas convocadas para proveer, en quenda libre, 1 praza de Técnico/a de Administración Xeral vacante na plantilla de persoal do Concello de Ortigueira e incluída na Oferta de Emprego Público para o ano 2017. (BOP Coruña nº 244 de 27 de decembro de 2017). A praza convocada está clasificada no grupo A, subgrupo A1, segundo o establecido no artigo 76 en relación coa Disposición Transitoria Terceira del Texto Refundido do Estatuto Básico do Empregado Público, aprobado por Real Decreto Lexislativo 5/2015, de 30 de outubro, y está encadrada na escala de Administración Xeral, Subescala Técnica da plantilla do Concello de Ortigueira. Segundo os artigos 41.2. a) da Lei 2/2015, de 29 de abril, do emprego público de Galicia e 169.1. a do Real Decreto lexislativo 781/1986, de 18 de abril, polo que apróbase o texto refundido das disposicións legais vixentes en materia de Réxime Local, os funcionarios integrantes do corpo técnico da escala de administración xeral poderán desenrolar as seguintes funcións: · Planificación, administración e xestión superior dos recursos, servizos, proxectos e programas, tales como propoñer normas, deseñar procedementos administrativos, deseñar e implantar sistemas de xestión, avaliación e mellora continua, preparar ou deseñar modelos de resolucións administrativas e elaborar informes e estudos para a toma de decisións · Xestión, estudo e proposta de carácter administrativo de nivel superior As tarefas concretas a desenrolar, en función do posto efectivamente adxudicado, estarán relacionadas coas seguintes áreas: · Urbanismo, actividades e medio ambiente · Patrimonio municipal · Persoal · Contratación · Atención cidadá e estatística · Cultura, turismo e deporte · Seguridade cidadá Para ser admitidos á realización das probas selectivas, os aspirantes deberán reunir os seguintes requisitos referidos ao último día de prazo de presentación de instancias e mantelos ata o momento do nomeamento: a. Ter a nacionalidade española. Tamén poderán participar nestas probas os nacionais doutros Estados nos termos do artigo 52 da Lei 2/2015, de 29 de abril, de emprego público de Galicia. b. Non padecer nin estar afectado por limitación física ou psíquica que sexa incompatible co desenrolo das correspondentes funcións. c. Ter cumpridos os dezaseis anos de idade e non exceder da idade máxima de xubilación forzosa. d. Estar en posesión do título universitario oficial de Grado ou Licenciado ou estar en condiciones de obtelo (ter superados todos os créditos e pagadas as taxas de expedición do título). No caso de titulacións obtidas no estranxeiro deberase estar en posesión da correspondente convalidación ou da credencial que acredite a homologación. e. Non ter sido separado do servizo ou despedido mediante expediente disciplinario de ningunha Administración pública ou dos Órganos Constitucionais ou Estatutarios das Comunidades Autónomas, nin atoparse na situación de inhabilitación absoluta ou especial para o desenrolo de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. No prazo de VINTE días hábiles dende o día seguinte á publicación do anuncio da convocatoria deste proceso selectivo no Boletín Oficial da Estado, as persoas interesadas poderán presentar a súa solicitude no Rexistro xeral do Concello de 9:00 a 14:30 hrs ou por calquera das formas previstas no artigo 16.4 da Lei 39/2015, de 1 de outubro, de procedemento administrativo común das administracións públicas. A solicitude formularase en instancia normalizada conforme o ANEXO, estará firmada, xa sexa de forma manuscrita ou dixitalmente, pola persoa interesada ou polo seu representante legal. A solicitude irá acompañada do documento nacional de identidade ou equivalente. A participación neste proceso implica a aceptación íntegra destas bases con autorización expresa para o tratamento dos datos persoais para os fins que constan nas mesmas, incluída a publicación de resultados, con pleno respecto do disposto na Lei orgánica 3/2018, de 5 de decembro, de protección de datos persoais e garantía dos dereitos dixitais. Se, en calquera momento do proceso selectivo, constátase que o aspirante incorreu en falsidade na documentación aportada ou na declaración na que asegura estar en posesión de determinada documentación, o órgano competente procederá a excluílo do proceso selectivo. Expirado o prazo de presentación de instancias, a Alcaldía ditará resolución aprobando as listas provisionais de admitidos e excluídos. Estas listas serán publicadas no Boletín Oficial da Provincia e na sede electrónica: https://ortigueira.sedelectronica.es/. Acto seguido, concederase un prazo de dez días hábiles para a presentación de reclamacións ou subsanación dos defectos detectados. Finalizado este prazo e unha vez examinadas as reclamacións presentadas, a Alcaldía ditará resolución aprobando as listas definitivas de admitidos e excluídos que serán publicadas do mesmo xeito que as provisionais. Nesta mesma resolución fixarase a data, hora e lugar no que haberá de realizarse o primeiro exercicio. A difusión dos chamamentos para posteriores exercicios e demais trámites do proceso selectivo farase mediante publicacións na sede electrónica deste Concello https://ortigueira.sedelectronica.es/. Nesta mesma resolución determinarase tamén a composición do tribunal seleccionador. Os membros do tribunal cualificador serán designados polo Alcalde respectando o disposto no artigo 60 do Real Decreto 5/2015 e a Lei galega 2/2015 de emprego público de Galicia. Estará constituído polo Presidente, o Secretario, e tres vocais de entre funcionarios de carreira, debendo designarse o mesmo número de suplentes. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, de 1 de outubro, de Réxime Xurídico do Sector Público. Igualmente, os aspirantes poderán recusar ós membros do Tribunal cando concorra algunha das circunstancias a que se refire o parágrafo anterior no prazo de cinco días hábiles desde a publicación da súa composición. O Tribunal non poderá constituírse nin actuar sen a asistencia da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario ou dos seus substitutos. Tódolos membros do Tribunal Cualificador que se designen para xulgar as respectivas probas selectivas actuarán con voz e voto. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolve-las dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, de 24 de maio, sobre indemnizacións por razón do servizo. Contra os actos e decisións do Tribunal Cualificador incluídas as peticións para a revisión de exames, cualificacións e impugnación de probas, cabe interpoñer recurso de alzada ante o Sr. Alcalde sen prexuízo da interposición de calquera outro recurso que se estime oportuno. A selección farase mediante o procedemento de oposición libre. Calquera dos exercicios poderán realizarse en galego ou castelán a elección do/a opositor/a a excepción da proba de coñecementos de lingua galega que necesariamente realizarase neste idioma. Neste sentido, os/as aspirantes terán dereito a obter os enunciados dos exercicios en calquera destas linguas. O tribunal garantirá que entre a finalización dun exercicio e a realización do seguinte se respecte un período mínimo de 72 horas. En todo caso, o seguinte exercicio deberá celebrarse antes de que transcorran 30 días naturais. O anuncio da data de realización do segundo e seguintes exercicios deberá publicitarse na sede electrónica do Concello con al menos 48 horas de antelación. As cualificacións de cada exercicio serán publicadas na sede electrónica do Concello. A normativa aplicable en cada exercicio será a vixente ao tempo da súa realización. O tribunal adoptará as medidas necesarias para garantir que o terceiro e carto exercicio sexan corrixidos sen que se coñeza a identidade dos aspirantes. Nestes exercicios, o tribunal excluirá a aqueles candidatos en cuxos exercicios figuren marcas ou signos que permitan coñecer a identidade do opositor. Unha vez efectuada a corrección destes exercicios, procederase por parte do tribunal á apertura, en acto público, dos sobres pechados que conteñen as carátulas que permiten asociar a cada aspirante co seu código identificativo e, polo tanto, coa nota obtida nos exercicios. A data e hora de celebración deste acto público de apertura publicarase na sede electrónica do Concello con, al menos, 24 horas de antelación á súa celebración. Así mesmo, as cualificacións de cada exercicio serán publicadas tamén nesta sede electrónica. Primeiro exercicio.- Avaliarase de 0 a 10 puntos. Consistirá en contestar por escrito, nun período máximo de 120 minutos, a un cuestionario de 100 preguntas con respostas alternativas nas que so una é a correcta sobre os temas da parte xeral do temario. Avaliación: Cada pregunta respondida de forma correcta puntuarase con 0,1 puntos. Pola súa banda, as respostas erróneas ou en branco restarán 0,025 puntos. Para aprobar, será necesario obter unha cualificación mínima de 5 puntos Segundo exercicio.- Avaliarase de 0 a 15 puntos con tres decimais. Consistirá en expoñer oralmente, en sesión pública ante o Tribunal, tres temas extraídos ao azar da parte específica do temario. O tempo para a realización deste exercicio será de 40 minutos como máximo. Os/as aspirantes disporán de dez minutos para a preparación deste exercicio sen que poidan consultar ningunha clase de texto ou apuntes. Durante a exposición poderán empregar o guión que, no seu caso, realizaran durante o referido tempo de preparación. Rematada a exposición de cada tema, o Tribunal poderá invitar ao aspirante a abandonar a proba cando estime que a súa actuación foi notoriamente insuficiente do que deixarase debida constancia. Finalizada a exposición oral, o Tribunal poderá dialogar co/a aspirante durante un período máximo de dez minutos sobre aspectos dos temas que desenrolou. As sesións deste exercicio, incluíndo o dialogo que pode abrirse co aspirante terminada a exposición dos temas, serán públicas e grabadas en audio. O aspirante deberá identificarse co nome e documento nacional de identidade ao comezo da grabación. Avaliación: Volume e comprensión dos coñecementos suporá un 70 por cento da puntuación total deste exercicio; a claridade de ideas, un 20 por cento, e a capacidade de expresión oral, un 10 por cento. Para aprobar, será necesario obter unha cualificación mínima de 7,5 puntos. O tribunal non poderá valorar a exposición daqueles opositores que houbesen deixado sen desenrolar en absoluto algún dos temas. Terceiro exercicio: Avaliarase de 0 a 20 puntos con tres decimais. Consistirá en resolver por escrito dous supostos prácticos, que determinará o Tribunal ao inicio do exercicio, relacionados coas materias do programa. Este exercicio terá unha duración máxima de tres horas. Os/as opositores/as poderán facer uso de textos legais non comentados. Avaliación: Capacidade de análise e aplicación razoada dos coñecementos teóricos á resolución dos problemas prácticos plantexados. No caso de que o Tribunal determine que un dos supostos prácticos avaliarase con maior puntuación que o outro informará aos aspirantes desta cuestión con anterioridade ao comezo da proba. Para aprobar, será necesario obter unha cualificación mínima de 10 puntos. A manifesta insuficiencia na resolución dun dos supostos prácticos determinará a automática exclusión do/a aspirante. Cuarto exercicio. Proba de coñecemento da lingua galega: En cumprimento do artigo 51 da Lei galega 2/2015, os aspirantes que non acrediten o coñecemento da lingua galega mediante a presentación do título CELGA 4 ou superior deberán someterse a un exame de galego. A proba terá carácter escrito é consistirá na correcta tradución á lingua galega dun texto castelán escrito en linguaxe xurídico ou legal sen uso de dicionarios. A proba terá unha duración máxima dunha hora. Cualificarase como APTO/A ou NON APTO/A. A celebración desta proba realizarase o mesmo día que o terceiro exercicio. Para poder superar o proceso selectivo será preciso acreditar o coñecemento da lingua galega xa sexa mediante a superación da proba descrita ou mediante a presentación do título CELGA 4 ou superior. Unha vez rematada a cualificación dos exercicios, o Tribunal fará pública na sede electrónica do Concello a puntuación final acadada por cada un dos aspirantes. No caso de igualdade na puntuación alcanzada por dous ou mais aspirantes, a clasificación dos mesmos farase tendo en conta os seguintes criterios de desempate pola mesma orde que se enuncian: a. maior puntuación no terceiro exercicio. b. maior puntuación no segundo exercicio c. de persistir o empate, resolverase por sorteo. O Tribunal non poderá declarar que superaron o proceso selectivo un número superior de aspirantes ao de prazas convocadas. O/a aspirante que supere o proceso selectivo presentará no prazo máximo de quince días hábiles a seguinte documentación: a. Título universitario oficial de Grado ou Licenciado b. Título de CELGA 4 ou superior (agás que acreditase o coñecemento da lingua galega no proceso selectivo) c. Declaración xurada de non ter sido separado de servizo mediante expediente disciplinario de calquera Administración Pública ou estar inhabilitado para o exercicio da función pública. No caso de que non teña a nacionalidade española, declaración responsable de non estar sometido/a a sanción disciplinaria ou condena penal que impida no seu Estado o acceso á función pública. A documentación poderá presentarse de xeito electrónico. Neste caso admitiranse copias electrónicas auténticas nos termos da lexislación de procedemento administrativo. A documentación presentada no Rexistro do Concello deberá ser orixinal a fin de que o funcionario de Rexistro proceda á expedición da copia electrónica auténtica correspondente. A documentación será devolta no acto ao aspirante unha vez sexa dixitalizada polo servizo de Rexistro. Quenes tiveran a condición de funcionarios/as públicos de carreira, quedarán exentos/as de xustificar documentalmente as condicións e requisitos xa demostrados para obter o seu anterior nomeamento, debendo presentar certificación da Administración ou ente público do que dependan, acreditando a súa condición e cantas circunstancias consten na súa folla de servizo. Se transcorrido o prazo mencionado, e salvo causa xustificada de forza maior, o aspirante non presentara correctamente a documentación requirida ou finalmente non reunise os requisitos esixidos, será excluído do proceso selectivo sen prexuízo das responsabilidades en que poida incorrer. Unha vez presentada a documentación á que se fai alusión na base undécima e acreditado que o/a aspirante reúne os requisitos esixidos na convocatoria será nomeada funcionaria de carreira. O nomeamento será publicado no Boletín Oficial da Provincia. De conformidade co establecido no artigo 26 do Real Decreto 364/1995, adxudicarase o posto solicitado polo interesado de entre aqueles que se atopen vacantes sempre que reúna os requisitos obxectivos esixibles. A persoa seleccionada deberá tomar posesión do cargo no prazo máximo dun mes dende a notificación do seu nomeamento ou, en caso de ser anterior, da publicación do mesmo no Boletín Oficial da Provincia. Transcorrido este prazo sen cumprir esta obriga, declararse a esta persoa cesante coa perda de todos os dereitos derivados da oposición e do nomeamento conferido. Unha vez finalizado o proceso selectivo, a Alcaldía aprobará unha lista de reserva con aqueles que, habendo aprobado todos os exercicios, excedan do número de prazas convocadas. Esta lista poderá empregarse para nomeamentos interinos por razón de substitución transitoria de titulares, cobertura provisional de vacantes, execución de programas de carácter temporal cuxos gastos de persoal estean subvencionados na súa totalidade por outras entidades ou situacións de exceso ou acumulación de tarefas. O aspirante chamado disporá, como regra xeral, de un día hábil dende a recepción para aceptar ou rexeita-la oferta de nomeamento. En caso de rexeita-la oferta, o candidato deberá acreditar motivos xustificados que imposibiliten a aceptación. Consideraranse motivos xustificados: a. Enfermidade do candidato que impídalle o desenrolo do posto de traballo, sempre que sexan debidamente acreditadas mediante certificado médico. b. Maternidade ou paternidade, dentro do período legalmente establecido para o desfrute do permiso debido a dita situación. c. Manter unha relación contractual ou estatutaria con outra empresa ou administración. d. Alta no réxime de autónomos. e. Circunstancias persoais graves, que sexan debidamente acreditadas, non previsibles, que tiveran lugar nun período non superior a tres días hábiles anteriores á data na que realizase a oferta ou prodúcese a incorporación. No caso de que requírase a incorporación do persoal de maneira urxente, é dicir, con anterioridade ao transcurso das vinte catro horas ás que refírese o apartado anterior, o chamamento realizarse de forma telefónica. Realizaranse dous intentos en horas distintas como mínimo. De non ser localizado o primeiro candidato dispoñible da lista procederase a chamar aos seguintes candidatos. Nestes casos, a falta de contestación telefónica dun candidato da lista para a súa incorporación non será considerada como renuncia, conservando a súa posición na bolsa para futuros chamamentos. O aspirante chamado deberá aportar unha declaración xurada na que se poña de manifesto que non variaron as circunstancias declaradas no momento da constitución da bolsa. A exclusión dun aspirante da lista producirase por algunha das seguintes causas: a. Solicitude expresa por escrito. b. Rexeitamento de nomeamento adecuada por causa non xustificada. c. Falta de toma de posesión no prazo establecido por causa no xustificada. d. Por ser sancionado, con carácter firme, por unha falta tipificada como grave ou moi grave. As presentes bases e a súa convocatoria poderán ser impugnadas de conformidade co establecido nos artigos 112 e seguintes da Lei 39/2015, de 1 de outubro, do Procedemento Administrativo Común das Administracións Públicas. Contra as presentes bases poderá interpoñerse recurso potestativo de reposición ante o órgano que aprobou as bases no prazo DUN MES, contado a partir da súa publicación no Boletín Oficial da Provincia, ou ben interpoñer recurso contencioso administrativo no prazo de DOUS MESES, contados igualmente ao día seguinte ao da súa última publicación, ante o Xulgado do Contencioso Administrativo correspondente, todo elo de conformidade coa Lei 29/1998, de 13 de xullo, reguladora da Xurisdición Contencioso Administrativa. No caso de interposición do recurso de reposición, deberase esperar a que este se resolva e notifique, ou ben a que poida ser entendido como desestimado en virtude de silencio. Non obstante o anterior, os interesados poderán presentar calquera outro recurso que estimen procedente en defensa dos seus dereitos e intereses. Apelidos. _______________________________________________ Nome. _________________________________________________ NIF. ____________________________________________________ Data de nacemento _____/_______/_____ Teléfono de contacto _____________________________________ Correo electrónico _______________________________________ Nacionalidade: __________________________________________ Enderezo postal: ________________________________________ Localidade: _____________________________________________ Provincia: ______________________________________________ Código Postal: __________________________________________ SOLICITA ser admitido ao proceso selectivo para proveer unha praza de técnico/a de administración xeral (A1) mediante o sistema de oposición na quenda libre. SOLICITO ser exonerado da realización de proba de coñecemento de lingua galega ao estar en posesión do título CELGA 4 ou superior podendo ser requirido polo Tribunal en calquera fase do proceso selectivo. Así mesmo, de resultar seleccionado, comprométome a presentar a seguinte documentación: Título universitario oficial de Grado ou Licenciado Título de CELGA 4 ou superior (agás que acreditase o coñecemento da lingua galega no proceso selectivo) Declaración xurada de non ter sido separado de servizo mediante expediente disciplinario de calquera Administración Pública ou estar inhabilitado para o exercicio da función pública. No caso de que non teña a nacionalidade española, declaración responsable de non estar sometido/a a sanción disciplinaria ou condena penal que impida no seu Estado o acceso á función pública. Declaración xurada de posesión da capacidade funcional para o desenrolo das funcións correspondentes á praza convocada. Por medio do presente escrito declaro, baixo a miña responsabilidade, aceptar integramente o contido destas bases e reunir os requisitos e condicións esixibles previstos nas mesmas para poder tomar parte no proceso selectivo. En _____________, a ____ de __________________ de 201__ FIRMA Tema 1. A Constitución Española de 1978. Estrutura e contido esencial. A constitucionalización do principio de estabilidade orzamentaria. A reforma constitucional. Tema 2. Os dereitos e deberes fundamentais. A protección e suspensión dos dereitos fundamentais. Tema 3. A Coroa. Atribucións segundo a Constitución. Tema 4. As Cortes Xerais. Composición e funcións. Órganos de control dependentes das Cortes Xerais: O Defensor do Pobo e o Tribunal de Contas. Tema 5. O Goberno no sistema constitucional español. O Presidente do Goberno. O control parlamentario do Goberno. O Goberno: composición, organización e funcións. Tema 6. O Poder Xudicial. Regulación constitucional da xustiza. A Lei Orgánica do Poder Xudicial e a Lei de Demarcación e de Planta Xudicial. O Consello Xeral do Poder Xudicial. A organización da Administración de Xustiza en España: ordes xurisdicionais, clases de órganos xurisdicionais e as súas funcións. Conflitos de xurisdición e de competencia. Tema 7. O Tribunal Constitucional na Constitución e na súa Lei Orgánica. Composición, designación e organización. Funcións do Tribunal Constitucional. Tema 8. A Administración Publica na Constitución. A Administración Publica: concepto. A Administración Instrumental. Os organismos públicos. Organismos autónomos e entidades públicas empresariais. Sociedades mercantís e fundacións públicas. Tema 9. A Administración Xeral do Estado. A estrutura departamental e os órganos superiores. A Organización territorial da Administración Xeral do Estado. Os Delegados e Subdelegados do Goberno. Directores Insulares. Tema 10. A organización territorial do Estado. Natureza xurídica e principios. Os Estatutos de Autonomía. A organización política e administrativa das Comunidades Autónomas. A reforma dos Estatutos de Autonomía. O Estatuto de Autonomía de Galicia. Tema 11. El sistema de la distribución de competencias entre el Estado y las Comunidades Autónomas. Las relaciones entre el Estado y las Comunidades Autónomas. Xurisprudencia constitucional. O marco competencial das Entidades Locais. Tema 12. A Unión Europea: orixe e evolución. Institucións e Organismos da Unión Europea: composición, funcionamento e competencias. A Unión Económica e Monetaria. Tema 13. O Comité das Rexións. O Congreso de Poderes Locais e Rexionais de Europa. A cooperación e o asociacionismo internacional das Entidades Locais. Tema 14. O Dereito da Unión Europea. Tratados e Dereito derivado. As Directivas e os Regulamentos comunitarios. As decisións, recomendacións e ditámenes. Dereito europeo e dereito dos países membros. Relacións con Comunidades Autónomas e Entidades Locais. Tema 15. A Administración Pública e o Dereito. O principio de legalidade na Administración. Potestades regladas e discrecionais: discrecionalidade e conceptos xurídicos indeterminados. Límites da discrecionalidade. Control xudicial da discrecionalidade. A desviación de poder. Tema 16. A potestade organizatoria da Administración. Creación, modificación e supresión dos entes e órganos administrativos. Clases de órganos. Especial referencia a órganos colexiados. Tema 17. Os principios da organización administrativa: A competencia e as súas técnicas de traslación. A xerarquía, a coordinación e o control. Conflito de atribucións. Tema 18. O ordenamento xurídico-administrativo: O Dereito Administrativo: concepto e contidos. O dereito administrativo básico ditado en virtude do artigo 149.1.18 da Constitución. Tipos de disposicións legais. Os Tratados Internacionais. Tema 19. O ordenamento xurídico-administrativo. O regulamento: concepto e clases. A potestade regulamentaria. O Procedemento de elaboración. Límites. O control da potestade regulamentaria. Tema 20. As persoas ante a actividade da administración: dereitos e obrigas. O interesado: concepto, capacidade de obrar e representación. A identificación dos interesados e os seus dereitos no procedemento. Tema.21.- La transparencia de la actividade pública. Publicidade activa. Tema 22. O dereito de acceso á información pública. A protección dos datos de carácter persoal. Tema 23. O acto administrativo. Concepto. Elementos. Clases. A forma e a motivación. Tema 24. A notificación: contido, prazo e práctica en papel e a través de medios electrónicos. A notificación infrutuosa. A publicación. Tema 25. A eficacia dos actos administrativos: o principio de autotutela declarativa. Condicións. A aprobación por outra Administración. A demora e retroactividade da eficacia. Tema 26. A executividade dos actos administrativos: o principio de autotutela executiva. A execución forzosa dos actos administrativos: os seus medios e principios de emprego. A coacción administrativa directa. A vía de feito. Tema 27. A invalidez do acto administrativo. Supostos de nulidade de pleno dereito e anulabilidade. O principio de conservación do acto administrativo. Tema 28. Disposicións xerais sobre o procedemento administrativo. Os medios electrónicos aplicados ao procedemento administrativo común. Tema 29. A iniciación do procedemento: clases, subsanación e mellora de solicitudes. Presentación de solicitudes, escritos e comunicacións. Os rexistros administrativos. Tema 30. A adopción de medidas provisionais. O tempo no procedemento. Termos e prazos: cómputo, ampliación e tramitación de urxencia. Tema 31. A instrución do Procedemento. As súas fases. A intervención dos interesados. Tema 32. A ordenación e tramitación do Procedemento. A tramitacións simplificada do procedemento administrativo común. Tema 33. Terminación do procedemento. A obriga de resolver. Contido da resolución expresa: principios de congruencia e de non agravación da situación inicial. A terminación convencional. Tema 34. O incumprimento dos prazos para resolver e os seus efectos. A falta de resolución expresa: o réxime do silencio administrativo. O desistimento e a renuncia. A caducidade Tema 35. A revisión de actos e disposicións pola propia Administración: supostos. A revogación de actos. A rectificación de erros materiais ou de feito. A acción de nulidade, procedemento, límites. A declaración de lesividade. Tema 36. Recursos administrativos: principios xerais. Actos susceptibles de recurso administrativo. Regras xerais de tramitación dos recursos administrativos. Clases de recursos. Procedementos substitutivos dos recursos administrativos: conciliación, mediación e arbitraxe. Tema 37. A xurisdición contencioso-administrativa. Natureza, extensión e límites. Órganos da xurisdición e as súas competencias. As partes: lexitimación. O obxecto do recurso contencioso administrativo. Causas de inadmisibilidade. Tema 38. O procedemento en primeira ou única instancia. Medidas cautelares. A sentenza: recursos contra sentencias. A execución da sentenza. Procedementos especiais. Tema 39. A potestade sancionadora: concepto e significado. Principios do exercicio da potestade sancionadora. Especialidades do procedemento en materia sancionadora. Medidas sancionadoras administrativas. Especial referencia á potestade sancionadora local. Tema 40. O exercicio da potestade normativa. Os principios de boa regulación. A planificación e avaliación normativa. A participación dos cidadáns. A memoria de análise de impacto normativo. Tema 41. A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiatoria. Referencia ás singularidades procedimentais. Tema 42. A responsabilidade da Administración pública: caracteres. Os orzamentos da responsabilidade. Danos resarcibles. A acción de responsabilidade. Especialidades do procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 43. Os contratos do sector público: as directivas europeas en materia de contratación pública. Obxecto e ámbito de aplicación da Lei de Contratos do Sector Público. Tipos de contratos do sector público. Contratos suxeitos a regulación harmonizada. Contratos administrativos e contratos privados. Tema 44. Disposicións xerais sobre a contratación do sector público: racionalidade e consistencia, liberdade de pactos e contido mínimo do contrato, perfección e forma do contrato. Tema 45. Réxime de invalidez. Recurso especial en materia de contratación. Tema 46. As partes nos contratos do sector público. Órganos de contratación. Capacidade e solvencia do empresario. Sucesión na persoa do contratista. Competencia en materia de contratación e normas específicas de contratación publica nas entidades locais. Tema 47. Obxecto, orzamento base de licitación, valor estimado, prezo do contrato e a súa revisión. Garantías esixibles na contratación do sector público. Preparación dos contratos das Administracións públicas: expediente de contratación, prego de cláusulas administrativas particulares e de prescricións técnicas. Tema 48. Adxudicación dos contratos das Administracións públicas: normas xerais e procedementos de adxudicación. O Perfil de Contratante. Normas específicas de contratación pública nas entidades locais Tema 49. Efectos dos contratos. Prerrogativas da Administración pública nos contratos administrativos. Execución dos contratos. Modificación dos contratos. Suspensión e extinción dos contratos. Cesión dos contratos e subcontratación. Tema 50. O contrato de obras. Actuacións preparatorias do contrato de obras. Execución do contrato de obras. Modificación do contrato. Cumprimento e resolución. Tema 51. O contrato de concesión de obras. Actuacións preparatorias do contrato de concesión de obras. Efectos, cumprimento e extinción das concesións. Construción das obras obxecto de concesión. Dereitos e obrigas do concesionario e prerrogativas da Administración concedente. Extinción das concesións. Tema 52. O contrato de concesión de servicios. Actuacións preparatorias do contrato de concesión de servicios. Efectos, cumprimento e extinción do contrato de concesión de servizos. Execución e modificación do contrato. Cumprimento e resolución. Tema 53. O contrato de subministro. Execución do contrato de subministro. Cumprimento e resolución. Regulación de determinados contratos de subministro. Tema 54. O contrato de servizos. Execución dos contratos de servizos. Resolución. Especialidades do contrato de elaboración de proxectos de obras. Tema 55. As formas de actividade administrativa. O servizo público. Concepto. Evolución e crise. As formas de xestión dos servizos públicos. A remunicipalización dos servizos públicos. A iniciativa económica pública e os servizos públicos. Tema 56. A actividade de policía: a autorización administrativa previa e outras técnicas autorizatorias tras a Directiva 123/2006/CE de Servizos. A policía da seguridade pública. Actividade de fomento: as súas técnicas. Tema 57. O patrimonio das Administracións Públicas. As propiedades públicas: tipoloxía. O dominio público, concepto, natureza e elementos. Afectación e mutacións demaniais. Réxime xurídico do dominio público. Réxime das autorizacións e concesións demaniais. Tema 58. O patrimonio privado das Administracións Públicas. Réxime xurídico. Potestades da Administración e réxime de adquisición, uso e alleamento. A cesión de bens e dereitos patrimoniais. Tema 59. Dominios públicos especiais. Aspectos esenciais da regulación relativa a augas, montes, minas, estradas e costas. O Patrimonio Nacional. Tema 60. Os distintos niveis da Facenda Publica. Distribución de competencias e modelos de financiamento. O Dereito Financeiro: Concepto e contido. Incidencia estatal e autonómica na autonomía financeira local. A coordinación das Facendas Estatal, Autonómica e Local. Tema 61. A Facenda Local na Constitución. O réxime xurídico das Facendas locais: criterios inspiradores do sistema de recursos e principios orzamentarios. Tema 62. Actividade subvencional das Administracións Públicas: tipos de subvencións. Procedementos de concesión e xestión das subvencións. Reintegro de subvencións. Control financeiro. Infraccións e sancións administrativas en materia de subvencións. Tema 63. Os dereitos constitucionais dos empregados públicos. Políticas de igualdade e contra a violencia de xénero nas Administracións Públicas. Políticas dirixidas á atención a persoas con discapacidade e/o dependentes. Tema 64. Os empregados públicos: Clases e réxime xurídico. Os instrumentos de organización do persoal: plantillas e relacións de postos de traballo. Os instrumentos reguladores dos recursos humanos: a oferta de emprego, os plans de emprego e outros sistemas de racionalización. Tema 65. O acceso aos empregos públicos: principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo: sistemas de provisión. O contrato de traballo. As situacións administrativas dos funcionarios locais. Tema 66. A relación estatutaria. Os dereitos dos funcionarios públicos. Dereitos individuais. Especial referencia á carreira administrativa e ás retribucións. O réxime de Seguridade Social. Dereitos de exercicio colectivo. Sindicación e representación. O dereito de folga. A negociación colectiva. Tema 67. Os deberes dos funcionarios públicos. O réxime disciplinario. O réxime de responsabilidade civil, penal e patrimonial. O réxime de incompatibilidades. Tema 68. O Dereito do Traballo. Natureza e caracteres. As fontes do ordenamento laboral: principios constitucionais, normativa internacional e lexislación estatal. Tema 69. Os Convenios Colectivos de Traballo. Tema 70. O contrato de traballo: partes. Capacidade para contratar. Contido. As prestacións do traballador e do empresario. Tema 71. Modalidades do contrato de traballo. Medidas de fomento do emprego. Tema 72. Modificación, suspensión e extinción da relación laboral. Tema 73. Dereitos e Deberes laborais. O salario: concepto e natureza xurídica. Clases de salarios. A xornada de traballo. Tema 74. Liberdade sindical. A participación do persoal na empresa. Comités de empresa e delegados de persoal. As asembleas de traballadores. Tema 75. Os conflitos colectivos. O dereito de folga. O peche patronal. Tema 76. A xurisdición laboral. Organización e competencias. O proceso laboral. Tema 77. A Seguridade Social. Entidades Xestoras e Servizos comúns. Réxime xeral e rexímenes especiais. Acción protectora do réxime xeral. Tema 78. A lexislación mercantil. O comerciante individual: concepto, capacidade, incapacidade e prohibicións. As sociedades mercantís en xeral: clases. O Rexistro Mercantil. Os estados de anormalidade na vida da empresa. Tema 79. Os delitos relativos á ordenación do territorio e o urbanismo, á protección do patrimonio histórico e o medio ambiente. Tema 80. Delitos contra a Administración Pública. Delitos dos funcionarios públicos contra as garantías constitucionais. Atentados contra a autoridade, os seus axentes e os funcionarios públicos. Tema 1. O réxime local: significado e evolución histórica. A Administración Local na Constitución e nos Estatutos de Autonomía. O principio de autonomía local: significado, contido e límites. Tema 2. As fontes do Dereito Local. A Carta Europea de Autonomía Local. Regulación básica do Estado e normativa da Comunidade Autónoma de Galicia en materia de réxime local. A incidencia da lexislación sectorial sobre o réxime local. A potestade normativa das entidades locais: Regulamentos e Ordenanzas. Procedemento de elaboración. O Regulamento orgánico. Os Bandos. Tema 3. O municipio: concepto e elementos. O termo municipal: o problema da planta municipal. Alteracións de termos municipais. Lexislación básica e autonómica. A poboación municipal. O padrón de habitantes. O estatuto dos veciños. Dereitos dos estranxeiros. O concello aberto. Outros réximes especiais. Tema 4. A organización municipal. Órganos necesarios: Alcalde, Tenentes de Alcalde, Pleno e Xunta de Goberno Local. Órganos complementarios: Comisións Informativas e outros órganos. Estatuto de los membros electivos das corporacións locais. Os grupos políticos e os concelleiros non adscritos. A participación veciñal na xestión municipal. Especialidades do réxime orgánico-funcional nos municipios de gran poboación. Tema 5. As competencias municipais: sistema de determinación. Competencias propias, delegadas e competencias distintas das propias. A sostibilidade financeira da facenda local como suposto do exercicio das competencias. Os convenios sobre exercicio de competencias e servizos municipais. Os servizos mínimos. Tema 6. A provincia como entidade local. Organización e competencias. A cooperación municipal e a coordinación na prestación de determinados servizos. Réximes especiais. As Illas: Os Consellos e Cabildos Insulares. Entidades locais de ámbito inferior ao municipio. As comarcas. As mancomunidades de municipios. As áreas metropolitanas. Sociedades interadministrativas. Os consorcios: réxime xurídico. Tema 7. O sistema electoral local. Causas de inelixibilidade e incompatibilidade. Elección dos Concelleiros e Alcaldes. Elección de Deputados Provinciais e Presidentes de Deputacións Provinciais. Elección de Conselleiros e Presidentes de Cabildos e Consellos Insulares. A moción de censura e a cuestión de confianza no ámbito local. O recurso contencioso-electoral. Tema 8. Réxime de sesións dos órganos de goberno local: convocatoria, desenrolo e adopción de acordos. As Actas. O Rexistro de documentos. Tema 9. Singularidades do procedemento administrativo das entidades locais. Impugnación dos actos e acordos locais e exercicio de accións. Recursos administrativos e xurisdicionais contra os actos locais. A substitución e disolución de corporacións locais. Tema 10. As formas de acción administrativa das entidades locais. A intervención administrativa local na actividade privada. As autorizacións administrativas. As súas clases. O réxime das licenzas. A comunicación previa e a declaración responsable. A actividade de fomento das entidades locais. Tema 11. A lei 9/2013, de 19 de decembro, do emprendemento e da competitividade económica de Galicia e o Regulamento único de regulación integrada de actividades económicas e apertura de establecementos. Tema 11. A iniciativa económica das Entidades locais e a reserva de servizos en favor das Entidades locais. O servicio público nas entidades locais. Concepto. As formas de xestión dos servizos públicos locais. Tema 12. O patrimonio das entidades locais: bens e dereitos que o conforman. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común. Tema 13. O Orzamento Xeral das Entidades locais: concepto e contido. Especial referencia ás bases de execución do orzamento. A Elaboración e aprobación do Orzamento. A prórroga do Orzamento. Tema 14. A estrutura orzamentaria. Os créditos do orzamento de gastos: delimitación, situación e niveis de vinculación xurídica. As modificacións de crédito: clases, concepto, financiamento e tramitación Tema 15. A execución do orzamento de gastos e de ingresos: as súas fases. Os pagos a xustificar. Os anticipos de caixa fixa. Os gastos de carácter plurianual. A tramitación anticipada de gastos. Os proxectos de gasto. Os gastos con financiamento afectado: especial referencia ás desviacións de financiamento. Tema 16. Os recursos das Facendas Locais. Os tributos locais: principios. A potestade regulamentaria das Entidades Locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos non tributarios Tema 17. A xestión, liquidación e recadación dos recursos das Facendas Locais. Os ingresos indebidos. A xestión de recadación en período voluntario e executivo. A revisión en vía administrativa dos actos de xestión tributaria ditados polas Entidades Locais. A xestión e recadación de recursos por conta doutros entes públicos. Tema 18. A inspección dos tributos. Funcións e facultades. Actuacións inspectoras. Infraccións e sancións tributarias. Procedemento de inspección tributaria. A inspección dos recursos non tributarios. Tema 19. A relación xurídica tributaria: concepto e elementos. Feito impoñible. Devindicación. Exencións. Suxeito activo. Suxeitos pasivos. Responsables. A solidariedade: extensión e efectos. O enderezo fiscal. A representación. A transmisión da débeda. Tema 20. Evolución histórica da lexislación urbanística española: desde a Lei do Solo de 1956 ata o Texto Refundido de 2015. O marco constitucional do urbanismo. A doutrina do Tribunal Constitucional. Competencias do Estado, das Comunidades Autónomas e das Entidades Locais. Tema 21. O Estatuto Básico do Cidadán na actividade de ordenación territorial e urbanística. O Estatuto Básico da iniciativa e participación dos cidadáns na actividade urbanística. Tema 22. O estatuto xurídico da propiedade do Solo. O estatuto básico da promoción de actuacións urbanísticas Tema 23. Bases do réxime do solo, regras procedimentais comúns e normas civís. Tema 24. O réxime de valoracións do solo. A expropiación forzosa e a responsabilidade patrimonial por razón de ordenación do territorio e o urbanismo. Tema 25. As políticas municipais do solo e vivendas de protección publica. Os Patrimonios Públicos de Solo. O Dereito de superficie Tema 26. O Rexistro da propiedade e o Urbanismo. A inscrición de actos de natureza urbanística no Rexistro da Propiedade. Tema 27. A lei 2/2016, de 10 de febreiro, do solo de Galicia e o seu regulamento (Decreto 143/2016, de 22 de setembro). Consideracións xerais. Competencias. Réxime urbanístico do solo en Galicia. O solo urbano. O solo de núcleo rural. O solo urbanizable. O solo rústico. Tema 28. O planeamento urbanístico na normativa galega. Clases de Plans. Natureza xurídica dos instrumentos de planeamento. Tema 29. O Plan Xeral de ordenación municipal. Determinacións en cada clase de solo. Procedemento de aprobación. Tema 30. O planeamento de desenrolo do Plan Xeral. Os plans parciais. Os plans especiais. Procedemento de elaboración e aprobación. Outras figuras do planeamento: As delimitacións de solo de núcleo rural. Os estudos de detalle. Os catálogos. Tema 31.- A execución do planeamento urbanístico. Os diferentes sistemas de execución dos plans. Tema 32. A intervención do uso e edificación do solo. As licenzas urbanísticas e as comunicacións previas. Procedemento. A declaración de ruína. O rexistro de solares e a venta forzosa. Tema 33. A disciplina urbanística: A inspección urbanística. A protección da legalidade urbanística. Réxime sancionador: Infraccións e sancións. Competencia e procedemento. Tema 34. Seguridade cidadá e policía Local. Os Corpos de Policías Locais. Funcións. A coordinación das Policías Locais. Protección Civil. Os servizos de prevención e extinción de incendios. Tema 35. As competencias municipais en materia de tráfico, circulación de vehículos a motor e seguridade vial. A regulación municipal de usos das vías urbanas. O procedemento sancionador en materia de tráfico. Tema 36. As competencias das Entidades Locais en materia de medio ambiente urbano: Parques e xardíns públicos. A protección contra a contaminación acústica, lumínica e atmosférica. Tema 37. As competencias das entidades locais en materia de xestión dos residuos urbanos. O abastecemento de auga e a evacuación e tratamento das augas residuais. Tema 38. Protección da salubridade pública. As competencias sanitarias das Entidades Locais. Cemiterios e actividades funerarias. Policía sanitaria mortuoria. O control ambiental de actividades. Tema 39. Intervención municipal no comercio e actividades de servizo. A venta ambulante. A Intervención municipal en espectáculos públicos, actividades recreativas e establecementos públicos. Especial referencia á Lei 10/2017, de 27 de decembro, de espectáculos públicos e actividades recreativas de Galicia. Tema 40. As competencias municipais en materia de servizos sociais. Especial referencia á lei 13/2008, de 3 de decembro, de servizos sociais de Galicia. As políticas municipais de xuventude e igualdade de xénero. As competencias en materia de transporte colectivo de viaxeiros. Tema 41. O alcance das competencias locais en materia de educación, a cultura e o deporte. As obrigacións das Entidades Locais en materia de protección do patrimonio histórico-artístico. A lei 5/2016, de 4 de maio, do patrimonio cultural de Galicia. Competencias das Entidades Locais en materia de turismo. Municipios turísticos. A lei 7/2011, de 27 de outubro do turismo de Galicia.” O que se fai publico para xeral coñecemento e aos efectos oportunos Ortigueira, 25 de outubro de 2019 O Alcalde Juan Vicente Penabasd Muras